
Определение №151/05.12.2016 по ч. нак. д. №1195/2016 на ВКС, НК, I н.о.
 


 	
	 О П Р Е Д Е Л Е Н И Е	
	 	
	№ 151	
	 	
	 гр. София, 05 декември 2016 г	
	 	
	Върховният касационен съд на Република България, І НО, в закрито заседание, в състав:	
	 	
	 ПРЕДСЕДАТЕЛ: БЛАГА ИВАНОВА 	
	 	
	 ЧЛЕНОВЕ: МИНА ТОПУЗОВА 	
	 	
	 ВАЛЯ РУШАНОВА 	
	 	
	при секретар	
	 	
	при становището на прокурора Димитър Генчев 	
	 	
	изслуша докладваното от	
	 	
	съдия ИВАНОВА частно наказателно дело № 1195 по описа за 2016 г	
	 	
	 	
		
		
	Производството е по реда на чл. 351, ал. 5 НПК.	
	 	
	 Постъпила е частна жалба от тъжителя П. Д. С. срещу определение на въззивен състав на Софийски градски съд от 14.09.2016 г, по ВНЧХД № 3723/15, с което е върната касационната жалба на жалбоподателя, подадена срещу въззивно решение № 934 от 27.07.2016 г, по същото дело. 	
	 	
	С частната жалба се навеждат доводи относно неправилност на обжалвания акт и се иска неговата отмяна и връщане на делото във въззивната инстанция с оглед администриране на касационната жалба и изпращането й във ВКС. 	
	 	
	Прокурорът от ВКП е изразил становище, че частната жалба е неоснователна. 	
	 	
	 Върховният касационен съд, І НО, намери следното:	
	 	
	 С решение № 934 от 27.07.2016 г, по ВНЧХД № 3723/15 по описа на Софийски градски съд, е потвърдена присъда на Софийски районен съд № 19 от 28.05.2015 г, по НЧХД № 19924/12, с която подсъдимият Т. Т. Т. е признат за невинен в това, че в 14-дневния срок по чл. 345, ал. 1 от Кодекса на труда, като длъжностно лице, управител на [фирма], не е изпълнил влязло в сила решение на Софийски районен съд, по гр. дело № 1392/10, за възстановяване на неправилно уволнения служител П. Д. С., с оглед на което и на основание чл. 304 НПК, е оправдан по обвинението по чл. 172, ал. 2 НК. 	
	 	
	 Съгласно чл. 346, т. 2 НПК, по касационен ред могат да бъдат обжалвани новите присъди на окръжния съд, когато действа като въззивна инстанция, с изключение на съдебните актове, с които е приложен чл. 78 а НК. 	
	 	
	 Решението на Софийски градски съд, срещу което е подадена касационната жалба на тъжителя, няма характер на нова присъда, постановена от окръжен съд като въззивна инстанция. В посочената хипотеза, въззивният акт не подлежи на касационен контрол, какъвто правилен извод е извел и окръжният съд. Следователно, определението на въззивния съд / от 14.09.2016 г, по ВНЧХД № 3723/15 /, с което е върната касационната жалба, на основание чл. 351, ал. 4, т. 3 НПК, е правилно и законосъобразно и като такова следва да бъде оставено в сила.	
	 	
	По тези съображения, частната жалба се явява неоснователна и следва да бъде оставена без уважение. 	
	 	
	С оглед на изложеното и на основание чл. 351, ал. 5 НПК, Върховният касационен съд, І НО, 	
	 	
	 ОПРЕДЕЛИ:ОСТАВЯ в СИЛА определение на Софийски градски съд от 14.09.2016 г, по ВНЧХД № 3723/15, с което е върната касационната жалба на тъжителя П. Д. С. срещу въззивно решение № 934 от 27.07.2016 г по същото дело. 	
	 	
	Определението не подлежи на обжалване.	
	 	
	 ПРЕДСЕДАТЕЛ: 	
	 	
	 ЧЛЕНОВЕ: 	

